જેને લઈને પોલીસની કામગીરી પ્રત્યે ફિટકાર વરસતાં અરવલ્લી જિલ્લા પોલીસે નાક બચાવવા શામળાજીના પીએસઆઈ એમ.પી.ચૌહાણને બેદરકારી બદલ બરતરફ કરી દોષનો ટોપલો ઢોળી દીધો છે. આ જ અરસામાં ગાંધીનગર જિલ્લાના ડભોડા ખાતે પોલીસે કેટલાક શખ્શોની દારૂ સાથે પોલીસે ધરપકડ કરી હતી. આ દારૂ અને શામળાજી પોલીસ સ્ટેશનમાંથી ચોરાયેલા દારૂના બેચ નંબર એક જ જણાતાં શામળાજીથી ચોરાયેલો દારૂ ડભોડામાં મળી આવ્યો હતો. જો કે ડભોડામાં દારૂ સાથે ઝડપાયેલા શખ્શોને આ દારૂ ચોરોએ વેચવા માટે આપ્યો હોવાનું બહાર આવ્યું હતું. જ્યારે અસલ ચોરો હજુ પોલીસ પકડથી દુર હોવાનો પોલીસ રાગ આલાપી રહી છે ત્યારે વધુ તપાસને અંતે ચોરોનું પગેરું મળી શકે તેમ છે.